  Анжелика Тихонова корреспондент Йӧлэсь кылчинъёслэн но архангелъёслэн фестивальзы куатетӥзэ ортчоз Ижкарын. Кызьы верамын ужрадлэн «Вконтакте» мерлыко вотэсысь бамаз, сое 2017-тӥ арын 8-тӥысен 19-тӥ толшорозь ортчытыны чаклало. «2017-тӥ арын фестиваль кӧня ке интыосын ортчоз: Михайловской собор дорын, Вулэн музеяз (шор площадьысь ву поттӥсь башня), Дмитрий Пригов нимо ошмес дорысь туала искусствоя паркын», — шуэмын ивортонын. Ужрадэз радъясьёс скульпторъёсты фестивале пыриськыны ӧтё. Со понна 29-тӥ толсурозь anfimx@yandex.ru электрон почтае кылдысинъёслэсь но архангелъёслэсь скульптура эскизъёссэс келяно. Бӧрысь юнматэм эскизъёсъя йӧлэсь скульптуралэсь быдӟалазэ дасялозы. Солэсь ини 8-тӥысен 18-тӥ толшорозь скульптура вандоно луоз. Котькуд скульпторлы 2–4 кубометр йӧ висъяське. Палэнысь вуэм фестивале пыриськисьёслы сюрес вылэ, улыны но сиён-юонлы кошкем коньдонзэс берыктозы. Тодады вайытом, 2016-тӥ арын Барселонаысь, Харьковысь но Удмуртиысь кибашлыос йӧлэсь 15 кылдысинъёс но архангелъёс кылдытӥзы вал. Тегъёс: Лулчеберет Ижкар Удмуртия фестиваль Тол вӧсьлык  